
233. Αύξηση του ανωτάτου ορίου του παρεχόμενου από το Ταμείο 
Προνοίας Ξενοδόχων εφάπαξ βοηθήματος (κεφαλαίου εξό¬ 
δου) στους ασφαλισμένους υπαλλήλους του Ξενοδοχειακού 


επιμελητηρίου της Ελλάδας. 1 

234. Τροποποίηση και συμπλήρωση του Κανονισμού της Ισραηλιτι- 

κής Κοινότητος Αθηνών . 2 


λητηρίου της Ελλάδος, που διατυπώθηκε κατά την 250η/2.9.1988 
συνεδρίασή του. 

6. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε κατά την 34η/18.1.1989 συνεδρίασή του της ΚΕ’ περιόδου. 

7. Την 222/1989 γνωμοδότηση του Συτμβουλίου της Επικράτειας 
μετά από πρόταση του Υφυπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 


ΑΠΟΦΑΣΕΙΣ 

Επιτόκια καταθέσεων όψεως μετατρέψιμων δραχμών. 3 

Επέκταση των διατάξεων πώλησης με πίστωση των καινούργιων 

επιβατικών αυτοκινήτων και στα τροχόσπιτα. 4 


Συμπλήρωση της απόφασης ΕΝΠΘ 373/18/5.11.1987 όπως 
ισχύει και τροποποίηση της ΠΔ/ΤΕ 474/19.3.1985. ... 5 
Χρηματοδότηση των διυλιστηρίων για κεφάλαιο κίνησης σύμφωνα 
με τις διατάξεις που ισχύουν γενικά για τη χρηματοδότηση 


της βιομηχανίας για κεφάλαιο κίνησης. 6 

Έγκριση ίδρυσης νέου Υποκαταστήματος από την Ελληνική Τρά¬ 
πεζα Βιομηχανικής Αναπτύξως Α.Ε. στην Τρίπολη. 7 

Συμπλήρωση της απόφασης ΥΠ 267/5/7.5.81 με την οποία 
εγκρίθηκε η λειτουργία στεγαστικού ταμιευτηρίου σε συνάλ¬ 
λαγμα στην Εθνική Στεγαστική Τράπεζα Α.Ε. 8 


ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 233 
Αύξηση του ανωτάτου ορίου του παρεχομένου από το Ταμείο Προνοίας 
Ξενοδόχων εφάπαξ βοηθήματος (κεφαλαίου εξόδου) στους ασφαλι¬ 
σμένους υπαλλήλους του Ξενοδοχειακού επιμελητηρίου της Ελλά¬ 
δας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 45 του Ν. 1140/1981 
(ΦΕΚ 68 τ. Α'). 

2. Τις διατάξεις των άρθρων 23 παρ. 1 στοιχ. στ’, 24 παρ. 1 και 2 
στοιχ. γ', 26 παρ. 1 και 27 στοιχ. στ' του Ν.1558/1985 (ΦΕΚ 137 τ. 
Α'). 

3. Τις διατάξεις του άρθρου 14 του Π.Δ/τος 105/1988 (ΦΕΚ 46 τ. 
Α'). 

4. Την 904/30.11.1988 κοινή απόφαση του πρωθυπουργού και 
Υπουργού Υγείας, Πρόνοιας και Κοινωνικών Ασφαλίσεων (ΦΕΚ 863 
τ. Β). 

5. Τη γνώμη του Διοικητικού Συμβουλίου του Ξενοδοχειακού Επιμε¬ 


Άρθρο 1 

Το ανώτατο όριο του καταβαλλομένου κεφαλαίου εξόδου από το τα¬ 
μείο Προνοίας Ξενοδόχων στους ασφαλισμένους υπαλλήλους του Ξενο¬ 
δοχειακού Επιμελητηρίου της Ελλάδος, δεν δύναται να υπερβαίνει το 
ποσό του ενός εκατομμυρίου τριακοσίων είκοσι δύο χιλιάδων πεντακο- 
^ σίων (1.322.500) δραχμών. 

Άρθρο 2 

Η ισχύς του Δ/τος αυτού Αρχίζει εξ (6) μήνες πριν από την ημερομη¬ 
νία δημοσίευσής του στην Εφημερίδα της Κυβερνήσεως. 

Στον Υφυπουργό Υγείας, Πρόνοιας και Κοινωνικών Ασφαλίσεων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 25 Απριλίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Ν. ΡΙΖΟΓΙΑΝΝΗΣ 

:-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 234 

. Τροποποίηση και συμπλήρωση του Κανονισμού της Ισραηλιτικής Κοι- 
νότητος Αθηνών 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Το άρθρο 17 του Νόμου 2456/1920 «περί Ισραηλιτικών Κοινο¬ 
τήτων». 

β) Την αριθ. 7/21.12.1988 Πράξη της Κοινοτικής Συνελεύσεως 
της Ισραηλιτικής Κοινότητος Αθηνών. 

γ) Την αριθ. 158/1989 γνωμοδότηση του Συμβουλίου της Επικρά¬ 
τειας, ύστερα από πρόταση του Υπουργού Εθνικής Παιδείας και Θρη¬ 
σκευμάτων, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Κυρώνεται ο Κανονισμός της Ισραηλιτικής Κοινότητος Αθηνών, που 
περιλαμβάνει τα ακόλουθα: 

ΚΑΝΟΝΙΣΜΟΣ 

ΤΗΣ ΙΣΡΑΗΛΙΤΙΚΗΣ ΚΟΙΝΟΤΗΤΟΣ ΑΘΗΝΩΝ 
ΚΕΦΑΛΑΙΟ Α¬ 
ΣΚΟΠΟΣ 
Άρθρο 1. 

Η Ισραηλιτική Κοινότης Αθηνών υφίσταται ως Νομιχό Πρόοωπο 
Δημοσίου Δικαίου κατά τους νόμους 2456/1920 (ΦΕΚ 173) και 
4837/1930 (ΦΕΚ 252). Σκοπός της είναι γενικά η εξυπηρέτηση, σύμ¬ 
φωνα με τους νόμους αυτούς, των θρησκευτικών, εκπαιδευτικών και φι¬ 
λανθρωπικών προορισμών, η υποστήριξη κάθε ωφέλιμης πρωτοβουλίας 
που εξυπηρετεί εθνικές ανάγκες, η εξύψωση του ηθικού, πνευματικού 
και κοινωνικού επιπέδου των μελών της, η αδελφοποίησή τους και η 
φροντίδα για την προαγωγή των εβραϊκών γραμμάτων. 

Άρθρο 2. 

Η Ισραηλιτική Κονότης Αθηνών τηρεί στρογγυλή σφραγίδα με τις 
λέξεις «Ελληνική Δημο:ιρατϊα - Ισραηλιτική Κοινότης Αθηνών» κυκλικά 
και το Μαγκέν Νταβίντ στο κέντρο και έχει έδρα την πόλη των Αθηνών. 

ΚΕΦΑΛΑΙΟ Β’ 

ΜΕΛΗ ΤΗΣ ΚΟΙΝΟΤΗΤΟΣ 
Άρθρο 3. 

1. Μέλη της «Ισραηλιτικής Κονότητος Αθηνών» είναι αυτοδικαίως 
όλοι οι Ισραηλίτες, ασχέτως φύλου και ηλικίας, που κατοικούν στους 
Νομούς Αττικής και Βοιωτίας, μόνοι ή με οικογένεια πριν από έξι του¬ 
λάχιστον μήνες. 

2. Όλα τα μέλη της «Ισραηλιτικής Κονότητος Αθηνών» έχουν την 
υποχρέωση να συνεισφέρουν ηθικά και υλικά κατά το μέτρο των δυνά- 
μεών τους για την ενίσχυση των ιδρυμάτων και άλλων νομικών προσώ¬ 
πων και φιλανθρωπικών οργοινώσεων της Κοινότητος. 

ΚΕΦΑΛΑΙΟ Γ- 
ΕΠΙΤΙΜΑ ΜΕΛΗ 
Άρθρο 4. 

1. Με πρόταση του Κοινοτικού Συμβουλίου και απόφαση της Κοινο¬ 
τικής Συνελεύσεως ανακηρύσσονται επίτιμα μέλη της Ισραηλιτικής Κοι- 
νότητος Αθηνών Ισραηλίτες ή μη που προσφέρουν σ’ αυτή αξιόλογες 
υπηρεσίες. 

2. Με απόφαση του κοινοτικού Συμβουλίου μπορεί να ονομασθούν 
επίτιμα μέλη ενός ή και περισσοτέρων κοινοτικών ιδρυμάτων πρόσωπα 
που προσέφεραν στα ιδρύματα αυτά αξιόλογες υπηρεσίες ή σημαντικές 
δωρεές. 

3. Η Απόφαση ανακοινώνεται στο τιμώμενο πρόσωπο με έγγραφο 
του Κοινοτικού Συμβουλίου που φέρει και τις υπογραφές των μελών που 
παρευρέθηκαν στη Συνεδρίαση του Συμβουλίου, στην οποία είχε ληφθεί 
η απόφαση. Τα επίτιμα μέλη εγγράφονται σε τιμητικό βιβλίο της Κοινό- 
τητος. Το Κοινοτικό Συμβούλιο ονομάζει επίσης δωρητές, ευεργέτες ή 
μεγάλους ευεργέτες φυσικά ή νομικά πρόσωπα τα οποία προσέφεραν 
χρηματικά ποσά ή αγαθά, που το ύψος της αξίας τους καθορίζεται κάθε 
χρόνο με απόφαση της Κοινοτικής Συνελεύσεως. Τα ονόματά τους ανα¬ 
γράφονται σε ειδική για κάθε κατηγορία πλάκα της Συναγωγής ή του 
Ιδρύματος, εφ’ όσον τούτο διαθέτει ιδιαίτερο κατάστημα και ανακοινώ¬ 
νεται στην αμέσως επόμενη Κοινοτική Συνέλευση. 

ΚΕΦΑΛΑΙΟ Δ - 
ΠΟΡΟΙ ΤΗΣ ΚΟΙΝΟΤΗΤΟΣ 
Άρθρο 5. 

1. Όλα τα μέλη της Κοινότητος που συμπλήρωσαν το 18ο έτος της 
ηλικίας τους έχουν την υποχρέωση να καταβάλλουν στην Κοινότητα 
ετήσια εισφορά Πέτσια, που ορίζεται κατά τις διατάξεις του άρθρου 26 
του παρόντος. Απαλλάσσονται από την εισφορά αυτή οι σπουδαστές, 
όσοι εκπληρώνουν τις στρατιωτικές τους υποχρεώσεις και οι άποροι. Οι 
πολύτεκνοι καταβάλλουν το μισό της εισφοράς στην οποία κατατάσσο¬ 
νται. 

2. Άλλοι πόροι της Κοινότητος είναι: 

α) Η ειδική εισφορά (γκαμπέλλα) του κρασιού, του τυριού, ζάχαρης, 
του κρέατος κλπ.. β) Η εισφορά στα άζυμα του Πάσχα, γ) Οι εισπράξεις 


από τα κουτιά εισφορών (κουπώθ) και τις πωλήσεις κίτρων και φοινί¬ 
κων (εθρογκίμ και λουλαβίμ). δ) Τα δικαιώματα των τελετών, αρραβώ¬ 
νων, γάμων, διαζυγίων, περιτομών, ονομασιών θηλέων, κηδειών, μνη- 
μοσύνων, ανεγέρσεως μνημείων, θέσεων στις Συναγωγές, γαμικών 
συμφώνων (κετουμπά) και των εορτών και των άλλων εκδηλώσεων που 
οργανώνει ή Κοινότης. ε) Το δικαίωμα στα πιστοποιητικά και άλλα έγ¬ 
γραφα που εκδίδει η κοινότης. στ) Οι δωρεές εντός και εκτός των Συνα¬ 
γωγών. ζ) Τα εισοδήματα κινητής και ακίνητες περιουσίας της Κοινό- 
τητος, η) Οι επιχορηγήσεις εβραϊκών ή μη οργανισμών ή του Κράτους 
υπέρ της Κοινότητος για τη διατηρήση των σχολικών, θρησκευτικών 
και φιλανθρωπικών ιδρυμάτων της. 

3. Οι πόροι της Κοινότητος διαθέτονται για τη λειτουργία της Κοινό- 
τητος και την εκπλήρωση γενικά των σκοπών της. 

ΚΕΦΑΛΑΙΟ Ε' 

ΚΟΙΝΟΤΙΚΗ ΣΥΝΕΛΕΥΣΗ 
Αρθρο 6. 

1. Υπέρτατη αρχή της Κοινότητος είναι η Κοινοτική Συνέλευση, που 
αποτελείται από πενήντα (50) μέλη και που εκλέγεται κάθε τριετία κατά 
τις διατάξεις των άρθρων 27-37 του παρόντος. 

2. Η Κοινοτική Συνέλευση έχει τις εξής αρμοδιότητες: α) Αποφαίνε- 
ται κυριαρχικά για κάθε ζήτημα της Κοινότητος μέσα στα όρια του Νό¬ 
μου και του παρόντος, β) Ελέγχει τα όργανα Διοικήσεως της Κοινότη- 
τος. γ) Εγκρίνει τον προϋπολογισμό και τον απολογισμό της Κοινότη- 
τος, καθώς και τις έκτακτες δαπάνες που γίνονται με υπέρβαση του 
προϋπολογισμού. Για το σκοπό αυτό, μαζί με την έγκριση του προϋπο¬ 
λογισμού κάθε έτους, εκλέγει τριμελή Επιτροπή, που ενεργεί το διαχει¬ 
ριστικό έλεγχο της χρήσεως και υποβάλλει το πόρισμά της στην Κοινο¬ 
τική Συνέλευση κατά τη σύγκλησή της για την έγκριση του απολογι¬ 
σμού. δ) Εκλέγει το Κοινοτικό Συμβούλιο, ε) Εκλέγει το Ραββινικό 
Συμβούλιο, στ) Εκλέγει τον Αρχιραββίνο. ζ) Εγκρίνει τον Εσωτερικό 
Κανονισμό των εργασιών της και προτείνει τροποποιήσεις του πρόντος 
Κανονισμού, η) Εκλέγει από τα μέλη της αντιπροσώπους για το Συνέ¬ 
δριο των Ισραηλιτικών Κονοτήτων της Ελλάδος κατά το Ν.1657/ 
1951 (Φ.Ε.Κ. 20) και το Β.Δ. της 26.5.1951 (Φ.Ε.Κ. 186). 

3. Η Κοινοτική Συνέλευση συνέρχεται τακτικά δύο φορές κάθε χρόνο, 
απαραιτήτους όμως πρέπει η μία σύνοδός της να γίνεται τον Νοέμβριο 
και το αργότερο μέχρι 20 Δεκεμβρίου, για την έγκριση και του προϋπο¬ 
λογισμού και η άλλη τον Απρίλιο, για την έγκριση και του Απολογισμού 
της Κοινότητος. Η Συνέλευση συνέρχεται έκτακτα, όταν το ζητήσει το 
Κοινοτικό Συμβούλιο ή έξι (6) τουλάχιστο μέλη της. 

4. Οι προσκλήσεις για τις συνεδριάσεις της Κοινοτικής Συνελεύσεως 
στέλνονται πριν από οκτώ (8) τουλάχιστον ημέρες σε όλα τα μέλη της 
καθώς και στο Κοινοτικό Συμβούλιο και αναγράφοπυν το χρόνο, τον 
τόπο και τα θέματα της ημερήσιας διατάξεως. 

5. Η Κοινοτική Συνέλευση βρίσκεται σε απαρτία όταν είναι παρόντα 
είκοσι έξι (26) τουλάχιστο μέλη. Αν δεν επιτευχθεί απαρτία, συγκαλεί- 
ται νέα συνεδρίαση, στον ίδιο τόπο, την ίδια ημέρα και ώρα της επομέ¬ 
νης εβδομάδας χωρίς νέες προσκλήσεις, οπότε βρίσκεται σε απαρτία με 
την παρουσία είκοσι (20) τουλάχιστον μελών. Σε διαφορετική περί¬ 
πτωση η Συνέλευση ματαιώνεται. 

6. Οι αποφάσεις της Συνελεύσεως λαμβάνονται με την απόλυτη 
πλειοψηφία των παρόντων μελών. Σε περίπτωση ισοψηφίας επαναλαμ¬ 
βάνεται η ψηφοφορία και αν υπάρχει πάλι ισοψηφία η απόφαση θεωρεί¬ 
ται απορριπτική και δε μπορεί το θέμα να ξανασυζητηθεί παρά μόνο 
ύστερα από γραπτή αίτηση είκοσι (20) τουλάχιστο μελών ή μετά την 
πάροδο δύο μηνών από τη δεύτερη ψηφοφορία. 

7. Μέλος που απουσιάζει από τρεις συνεδριάσεις και δεν παρέχει, 
μετά από πρόσκληση του Προέδρου της Συνελεύσεως, επαρκείς δικαιο¬ 
λογίες για την απουσία του, αντικαθίσταται με απόφαση της Κοινοτικής 
Συνελεύσεως με τον πρώτο επιλαχόντα κατά τις εκλογές υποψήφιο. 

Άρθρο 7. 

Η Κοινοτική Συνέλευση, ύστερα από πρόσκληση του Προέδρου της 
Εκλογικής Επιτροπής του άρθρου 27 του παρόντος και μέσα σε δέκα 
πέντε (15) ημέρες αφότου γνωστοποιηθούν τα αποτελέσματα των εκλο¬ 
γών της Κοινότητος, συνέρχεται σε εναρκτήρια συνεδρίαση, συγκροτεί¬ 
ται σε σώμα με την εκλογή Προέδρου, Α" και Β" Αντιπροέδρων και δύο 
Γενικών Γραμματέων και προβαίνει στην εκλογή Κοινοτικού Συμβου- 

Χίου, που αποτελείται από εννέα (9) μέλη ταχτικά και τέσσερα (4) (ανα¬ 
πληρωματικά. 

Άρθρο 8. 

1. Ο Πρόεδρος της Κοινοτικής Συνελεύσεως συγκαλεί τις Συνελεύ¬ 
σεις, διευθύνει τις συζητήσεις, επιβλέπει την τάξη και την τήρηση του 
παρόντος, υπογράφει με τους Γενικούς Γραμματείς τα πρακτικά και κη¬ 
ρύσσει το τέλος των συνεδριάσεων. Αν απουσιάζουν ή κωλύονται και οι 
δύο Γ ενικοί Γ ραμματείς ο πρόεδρος ορίζει ένα από τα μέλη της Συνελεύ¬ 
σεως ως προσωρινό Γραμματέα για την σύνταξη των πρακτικών. 

2. Το Πρόεδρο, όταν απουσιάζει, κωλύεται ή δεν υπάρχει, αναπλη¬ 
ρώνει σε όλα του τα έργα κατά σειρά ο Α' ή ο Β' Αντιπρόεδρος. Τον Αντι¬ 
πρόεδρο στις ίδιες περιπτώσεις αναπληρώνει το πρεσβύτερο μέλος της 
Συνελεύσεως. 

3. Οι Γενικοί Γραμματείς συντάσσουν τα πρακτικά των συνεδριά¬ 
σεων της Συνελεύσεως και όλα τα έγγραφα, είτε με συνεργασία, είτε και 
ο καθένας χωριστά. 

4. Τα πρακτικά και τα αρχεία της Κοινοτικής Συνελεύσεως φυλάσσο¬ 
νται στα Γραφεία της Ισραηλιτικής Κοινότητος Αθηνών. 

Άρθρο 9. 

Γ. Κατά τις Συνελεύσεις επιτρέπεται η υποβολή ερωτήσεων που αφο¬ 
ρούν το Κοινοτικό Συμβούλιο ή προτάσεων για ορισμένο θέμα. Το μέλος 
που επιθυμεί να υποβάλει ερώτηση ή πρόταση πρέπει να τη γνωστοποι¬ 
ήσει γραπτά στον Πρόεδρο της Κοινοτικής Συνελεύσεως ή του Κοινοτι¬ 
κού Συμβουλίου τέσσερεις (4) τουλάχιστο πλήρεις ημέρες πριν από τη 
Συνέλευση. 

2. Ερώτηση ή πρόταση που υποβάλλεται στη Συνέλευση χωρίς αυτή 
τη διαδικασία δεν συζητείται και η συζήτησή της αναβάλλεται για την 
επομένη συνεδρίαση της Συνελεύσεως. Με πρόταση του Προέδρου ή 
οιουδήποτε μέλους της Συνελεύσεως και με τη συναίνεση των τριών τε¬ 
τάρτων (3/4) από τα παρόντα μέλη της, επιτρέπεται η προσθήκη θέμα¬ 
τος στην ημερήσια διάταξη για τη λήψη αποφάσεως. 

Άρθρο 10. 

Η κοινοτική Συνέλευση μπορεί να αυτοδιαλυθεί και πριν να συμπλη¬ 
ρωθεί τριετία από την έναρξη της λειτουργίας της, εφ’ όσον τούτο απο- 
φάσισθεί σε ειδική συνεδρίαση στην οποία θα παρίστανται είκοσι (20) 
τουλάχιστο μέλη και θα πραγματοποιηθεί με πλειοψηφία είκοσι (20) 
τουλάχιστο ψήφους. Στην περίπτωση αυτή το Κοινοτικό Συμβούλιο 
προκηρύσσει και διενεργεί εκλογές. 

ΚΕΦΑΛΑΙΟ ΣΤ’ 

ΚΟΙΝΟΤΙΚΟ ΣΥΜΒΟΥΛΙΟ 

Άρθρο 11. 

1. Τα κοινοτικά διαχειρίζεται και διοικεί Κοινοτικό Συμβούλιο, που 
αποτελείται από εννέα μέλη τακτικά και τέσσερα αναπληρωματικά και 
που εκλέγεται για μιά τριετία από την Κοινοτική Συνέλευση στην εναρ¬ 
κτήρια συνεδρίασή της. 

2. Ως μέλη του Κοινοτικού Συμβουλίου εκλέγονται μόνο τα ελληνι¬ 
κής υπηκοότητος μέλη της «Ισραηλιτικής Κοινότητος Αθηνών», που 
έχουν ηλικία άνω των 25 ετών (άρθρο 6 Ν.2456/1920 και άρθρο 2 Ν. 
4837/1930). 

3. Δεν μπορεί να εκλεγεί μέλος του Κοινοτικού Συμβουλίου ή της- 
Κοινοτικής Συνελεύσεως (και αν είναι μέλος εκπίπτει) εκείνος που έχει 
στερηθεί τα πολιτικά του δικαιώματα λόγω ποινικής καταδίκης, εφ’ 
όσον απαγγέλθηκε η στέρηση από το Δικαστήριο, ή εφ’ όσον καταδικά¬ 
σθηκε για κακούργημα ή για αδίκημα προβλεπόμενο από την παρ. 2 
του άρθρου 18 του Ν. 1811/51 «περί Κώδικας καταστάσεως δημο¬ 
σίων διοικητικών υπαλλήλων». Οι παρ. 3 και 4 του ίδιου άρθρου ισχύ¬ 
ουν επίσης. 

4. Μέλη του Κοινοτικού Συμβουλίου δεν μπορούν να είναι σύζυγοι ή 
συγγενείς μέχρι και δευτέρου βαθμού εξ αίματος ή εξ αγχιστείας. Στην 
περίπτωση αυτή προτιμάται εκείνος που πλειοψήφισε και σε περίπτωση 
ισοψηφίας ο νεώτερος στην ηλικία, εκτός αν παραιτηθεί υπέρ του πρε- 
σβετέρου. 

5. Όποιος διετέλεσε μέλος του Κοινοτικού Συμβουλίου επί πέντε συ¬ 
νεχείς περιόδους δεν μπορεί να επανεκλεγεί μόνο την αμέσως επόμενη 
εκλογική περίοδο. 

6. Τα καθήκοντα των μελών του Κοινοτικού Συμβουλίου και του 
προεδρείου της Κοινοτικής Συνελεύσεως είναι τιμητικά και ασκούνται 
χωρίς καμιά αμοιβή. Μόνο με απόφαση του Κοινοτικού Συμβουλίου, 
που επικυρώνεται από την Κοινοτική Συνέλευση, μπορεί κατά περί¬ 


πτωση να χορηγηθούν έξοδα παραστάσεως στο Πρόεδρο και στον Γ ε¬ 
νικό Γραμματέα του Κοινοτικού Συμβουλίου μέχρι δέκα χιλιάδες 
(10.000) δραχμές το πολύ κατά μήνα για τον καθένα. Τα έξοδα παρα¬ 
στάσεως είναι δυνατό, σύμφωνα με τις συνθήκες, που διαμορφώνονται 
κάθε φορά, να αυξάνονται κατά την ίδια διαδικασία, και ύστερα από την 
έγκριση των Υπουργών Εθνικής Παιδείας και Θρησκευμάτων κάι Οι¬ 
κονομικών. 

7. Σε περίπτωση παραιτήσεως του Κοινοτικού Συμβουλίου συνέρχε¬ 
ται σε έκτακτη συνεδρίαση η Κοινοτική Συνέλευση και εκλέγει νέο Κοι¬ 
νοτικό Συμβούλιο. Το προηγούμενο συμβούλιο παραμένει μέχρις ότου 
αναδειχθεί το νέο. Οι σύμβουλοι που παραιτήθηκαν μπορούν να επανε¬ 
κλεγούν. Το νέο Συμβούλιο συνεχίζει τη θητεία του Συμβουλίου που πα¬ 
ραιτήθηκε. 

8. Το Κοινοτικό Συμβούλιο μέσα σε πέντε (5) ημέρες από την εκλογή 
του συγκαλείται σε συνεδρίαση από τον Πρόεδρο της Κοινοτικής Συνε¬ 
λεύσεως και συγκροτείται σε σώμα με την εκλογή Προέδρου, Αντιπροέ¬ 
δρου, Γεν., Γραμματέα και Ταμία. 

Άρθρο 12. 

Το Κοινοτικό Συμβούλιο συνεδριάζει τακτικά μια φορά κάθε μήνα 
και έκτακτα όταν παρίσταται ανάγκη, συγκαλείται δε με πρωτοβουλία 
του Προέδρου ή με αίτηση δύο (2) τουλάχιστον μελών του. 

2. Οι προσκλήσεις για τις Συνεδριάσεις του Κοινοτικού Συμβουλίου 
αναγράφουν το χρόνο, τον τόπο και τα θέματα της ημερήσιας διατάξεως 
και στέλνονται στα μέλη του πριν σαράντα οκτώ ώρες (48) τουλάχιστον, 
εκτός αν πρόκειται για έκτακτη σύγκλιση, οπότε μπορούν να σταλούν 
αργότερα, πάντως μέσα σε εύλογο χρόνο. 

3. Μέλος του Κοινοτικού Συμβουλίου που απουσιάζει αδικαιολόγητα 
από αρκετές, κατά την κρίση του Προέδρου Συνεδριάσεις καλείται στο 
καθήκον. Αν συνεχίσει τις απουσίες του, αντικαθίσταται με απόφαση του 
Κοινοτικού Συμβουλίου από τον πρώτο αναπληρωματικό Σύμβουλο. 

4. Το Κοινοτικό Συμβούλιο βρίσκεται σε απαρτία αν είναι παρόντα 
πέντε (5) τουλάχιστον μέλη του. Σε περίπτωση απουσίας μελών έξω 
από την έδρα της Κοινότητας, αρκεί για την απαρτία ή παρουσία τεσσά¬ 
ρων (4) μελών. Αν η απουσία έξω από την έδρα διαρκεί περισσότερες 
από τρεις μήνες, γίνεται προσωρινή αντικατάστασή τους με τα αναπλη¬ 
ρωματικά μέλη. Οι αποφάσεις λαμβάνονται με την πλειοψηφία των πα- 
ρόντωνς. Σε περίπτωση ισοψηφίας υπερισχύει η ψήφος του Προέδρου. 

Άρθρο 13. 

1. Ο Πρόεδρος του Κοινοτικού Συμβουλίου εκπροσωπεί την Κοινό¬ 
τητα ενώπιον των Δικαστηρίων και μαζί με τον Αρχιρραβϊνο ενώπιον 
των Διοικητικών Αρχών. Συμπαρίσταται με τον Αρχιρραβϊνο στις επί¬ 
σημες τελετές. Συγκαλεί τις συνεδριάσεις του Κοινοτικού Συμβουλίου, 
προεδρεύει σ’ αυτές και τηρεί την τάξη κατά τις συζητήσεις. Υπογράφει 
με το Γ ενικό Γ ραμματέα τα πρακτικά και τα σχετικά με τις υποθέσεις 
της Κοινότητας έγγραφα. Εκτελεί τις αποφάσεις της Κοινοτικής Συνε¬ 
λεύσεως και του Κοινοτικού Συμβουλίου και υπογράφει τα δικαισπρα- 
κτικά που συντάσσονται βάσει των αποφάσεων αυτών καθώς και τα 
άλλα έγγραφα της Κοινότητος. Υπογράφει μαζί με τον Ταμία τα εντάλ¬ 
ματα για την πληρωμή των εξόδων που προβλέπονται από τον προϋπο¬ 
λογισμό καθώς και τα εντάλματα των τυχόν εκτάκτων εξόδων, τα 
οποία όμως δεν μπορούν να υπερβούν κατά ποσοστό το 10% των τακτι¬ 
κών εξόδων που αποφασίζει το Κοινοτικό Συμβούλιο. Υπογράφει τα 
συμβόλαια των δανείων με τους όρους που αποφασίζει το Κοινοτικό 
Συμβούλιο για την εκτέλεση έργων ή δαπανών της Κοινότητος που προ- 
βλέπονται από τον προϋπολογισμό. Υπογράφει μαζί με τον Ταμία τις 
αποδείξεις των χορηγήσεων του Δημοσίου, Δήμων κ.λπ. Γενικά ο Πρό¬ 
εδρος του Κοινοτικού Συμβουλίου διεκπεραιώνει τις τρέχουσες και συ¬ 
νήθεις υποθέσεις της Κοινότητος. Με απόφαση του Κοινοτικού Συμβου¬ 
λίου μπορεί να εξουσιοδοτείται ο Διευθυντής της Ισραηλιτικής Κοινότη- 
τος Αθηνών να υπογράφει ορισμένα έγγραφα. 

2. Όταν πρόκειται να συνεννοηθεί με τις Αρχές για κάθε ζήτημα, ο 
Πρόεδρος οφείλει να ενεργεί μετά από σύμφωνη γνώμη του Κοινοτικού 
Συμβουλίου που θα καταχωρίζεται στα πρακτικά. 

Άρθρο 14. 

Για την πραγματοποίηση του έργου της Κοινότητος, το Κοινοτικό 
Συμβούλιο προσλαμβάνει το αναγκαίο προσωπικό με σύμβαση ιδιωτι¬ 
κού δικαίου ορισμένου ή αορίστου χρόνου. 

Άρθρο 15. 

Τον Πρόεδρο όταν απουσιάζει, κωλύεται ή δεν υπάρχει, τον αντικαθι- 

στά σε όλα του τα καθήκοντα ο Αντιπρόεδρος, και αυτόν άλλο μέλος, 
που ορίζει το Συμβούλιο, εκτός από τον Ταμία. 

Άρθρο 16. 

·' 1. Ο Γενικός Γραμματέας καταρτίζει, συνυπογράφει με τον Πρόεδρο 
και φυλάσσει στο Αρχείο της Κοινότητος τα πρακτικά των συνεδριάσεων 
του Κοινοτικού Συμβουλίου. Σε περίπτωση απουσίας του, ο Πρόεδρος 
αναθέτει προσωρινά τα καθήκοντα του Γενικού Γραμματέα σ’ ένα από 
τα παρόντα μέλη του Συμβουλίου εκτός από τον Ταμία. 

2. Τα πρακτικά συντάσει υπό την εποπτεία του Γενικού Γραμματέα 
ένας από τους υπαλλήλους, τους οποίους προσλαμβάνει το Κοινοτικό 
Συμβούλιο για τις ανάγκες της Κοινότητος. 

Άρθρο 17. 

1. Ο Ταμίας τηρεί το Ταμείο της Κοινότητος. Το ποσό που παραμένει 
στο Ταμείο δεν μπορεί να υπερβαίνει τις τριακόσιες (300) χιλιάδες 
δραχμές. Τα επί πλέον ποσά καταθέτονται σε μία Τράπεζα, που την ορί¬ 
ζει το Κοινοτικό συμβούλιο. Κάθε διακίνηση χρημάτων, είσπραξη ή 
πληρωμή ή ανάληψη χρημάτων τραπεζικής καταθέσεως, γίνεται με την 
υπογραφή του Προέδρου και του Ταμία ή των αναπληρωτών τους. 

2. Ο Ταμίας φροντίζει επίσης για την τήρηση των λογιστικών βι¬ 
βλίων που προβλέπονται από τον Νόμο. 

ΚΕΦΑΛΑΙΟ Ζ 
ΑΡΧΙΡΡΑΒΒΙΝΟΣ 

Άρθρο 18. 

1. Ο Αρχιρραββίνος αποτελεί την ανώτατη θρησκευτική αρχή και 
αντιπροσωπεύει την Κοινότητα θρησκευτικά. 

2. Ο Αρχιρραββίνος φροντίζει για την εκτέλεση των Θρησκευτικών 
λειτουργιών σύμφωνα με τις παραδόσεις της Ισραηλιτικής Θρησκείας 
και τους νόμους της, επιβλέπει την τήρηση του Κασέρ των διαφόρων 
τροφίμων και ποτών, επιτηρεί την κανονική είσπραξη της γκαμπέλλας 
του κρέατος,>εάν του έχει ανατεθεί, ελλείψει άλλου κρεοσκόπου (Σοχέτ). 
Έχει την ανώτατη θρησκευτική εποπτεία της Κοινότητος, των Συλλό¬ 
γων των Σωματείων, Οργανώσεων, Ιδρυμάτων κλπ. 

Τηρεί ιδιαίτερη σφραγίδα και ιδιαίτερα βιβλία εισερχομένων και εξερχο- 
μένων εγγράφων, γαμικών συμφώνων (κετουμπότ ) πιστοποιητικών 
κλπ. με την συνδρομή του γραμματέα της Κοινότητος. Προτείνει στο 
Κοινοτικό Συμβούλιο τον διορισμό ή την παύση των σοχετίμ (σφαγέων), 
μοελίμ (περιτομέων) και γενικά όλων των θρησκευτικών λειτουργών. 
Παρέχει την συνδρομή του για κάθε ζήτημα της αρμοδιότητάς του στο 
κοινοτικό Συμβούλιο αν του ζητηθεί. Η υπογραφή του Αρχιρραββίνου 
πρέπει να επικυρώνεται από τον πρόεδρο του κοινοτικού Συμβου¬ 
λίου. 

3. Ο Αρχιρραββίνος πρέπει να είναι απόφοιτος Ραββινικής Σχολής, 
να έχει αναγνωρισμένη θρησκευτική μόρφωση, ήθος ανεπίληπτο, ηλικία 
άνω των 35 ετών, πενταετή υπηρεσία στη θέση του Ραββίνου Αθηνών 
και Ελληνική υπηκοότητα. 

4. Αν χηρεύσει η θέση του Αρχιρραββίνου, η Κοινοτική Συνέλευση σε 
ειδική συνεδρίασή της, στην οποία πρέπει να είναι παρόντα τα δύο τρίτα 
(2/3) τουλάχιστον από τα μέλη της, προβαίνει στην εκλογή Αρχιρραβ¬ 
βίνου από τους υποψηφίους που προτείνει το Κοινοτικό Συμβούλιο, με 
πλειοψηφία τουλάχιστο των τριών τετάρτων (3/4) των παρόντων με¬ 
λών. 

5. Τον εκλεγόμενο προτείνει ο Πρόεδρος της Κοινότητος για διορι¬ 
σμό στο αρμόδιο Υπουργείο μέσα σε τριάντα (30) ημέρες από την ημε¬ 
ρομηνία της αποφάσεως της Συνελεύσεως. Όσο χρόνο η θέση μείνει 
κενή και μέχρις ότου συμπληρωθεί σύμφωνα με τα προηγούμενα, μπο¬ 
ρεί το κοινοτικό Συμβούλιο να διορίσει Τοποτηρήτή, για να εκπληρώνει 
προσωρινά τα καθήκοντα του Αρχιρραββίνου. 

6. Το Υπουργείο Εθνικής Παιδείας και Θρησκευμάτων, αφού του 
υποβληθεί η πρόταση που προβλέπεται από την προηγούμενη παρά¬ 
γραφο, παρέχει έγγραφη στο Κοινοτικό Συμβούλιο την έγκριση του ή 
όχι. Σε περίπτωση εγκρίσεως το Κοινοτικό Συμβούλιο είναι υποχρεω¬ 
μένο να καλέσει τον Αρχιρραββίνο για να υπογράψει τη σχετική σύμ¬ 
βαση. 

7.0 Αρχιρραββίνος διορίζεται για χρονική περίοδο πέντε (5) ετών. 

8. Ο Αρχιρραββίνος απολύεται για βαρύ και συγκεκριμένο παρά¬ 
πτωμα πριν να λήξει η θητεία του με απόφαση της κοινοτικής Συνελεύ¬ 
σεως και με πλειοψηφία των δύο τρίτων (2/3) από τα παρόντα μέλη της 
συνεδριάαεως στην οποία θα έχει κληθεί σε έγγραφη απολογία από την 
Κοινοτική Συνέλευση. Η απόλυση πραγματοποιείται με Προεδρικό Διά¬ 
ταγμα που εκδίδεται μετά από πρόταση του αρμοδίου Υπουργού στον 


οποίο γνωστοποιεί εγκαίρως η ανωτέρω απόφαση. Στο σχετικό έγ¬ 
γραφο επισυνάπτεται η απολογία του Αρχιρραββίνου, η έκθεση του Κοι¬ 
νοτικού Συμβουλίου και αντίγραφο των πρακτικών της Κοινοτικής 
Συνελεύσεως. 

9. Σε περίπτωση διαφωνίας για σοβαρά θέματα μεταξύ Αρχιρραββί¬ 
νου και Κοινοτικού Συμβουλίου συγκαλείται η κοινοτική Συνέλευση με 
σκοπό την επίλυση της διαφοράς και αποφασίζει με την ίδια πλειοψηφία 
που ορίζεται στην προηγούμενη παράγραφο. 

ΚΕΦΑΛΑΙΟ Η' 

ΕΠΙΤΡΟΠΕΣ ΔΡΑΣΤΗΡΙΟΤΗΤΩΝ 
Άρθρο 19. 

1. Το Κοινοτικό Συμβούλιο στις πρώτες συνεδριάσεις του εκλέγει τις 
Επιτροπές Δραστηριοτήτων, μερικές από τις οποίες είναι οι εξής: α) 
Επιτροπή Παιδείας, β) Επιτροπή γκαμπέλλας κρέατος, γ) Επιτροπή 
Κηδειών (Χέβρα Κεδοσά), δ) Επιτροπή Φιλανθρωπικών σκοπών, ε) 
Επιτροπή των Συναγωγών (Παρνασείμ), στ) Επιτροπή Δημοσίων Σχέ¬ 
σεων, ζ) Επιτροπή Πνευματικού Κέντρου και Νεότητος, η) Επιτροπή ει¬ 
σφοράς Πέτσια. Κάθε Επιτροπή περιλαμβάνει τουλάχιστον πέντε μέλη 
ως εννέα. 

2. Τα πλαίσια της δραστηριότητας των Επιτροπών καθορίζει το Κοι¬ 
νοτικό Συμβούλιο το οποίο επιβλέπει και ελέγχει τη λειτουργία τους και 
στο οποίο λογοδοτούν οι Επιτροπές. Η Επιτροπή για θέμα της αρμοδιό- 
τητός της μπορεί να εισηγείται προτάσεις στο Κοινοτικό Συμβούλιο. 

3. Η διάρκεια της εντολής κάθε Επιτροπής λήγει ταυτόχρονα με τη 
θητεία του Κοινοτικού Συμβουλίου, τα μέλη της όμως εξακολουθούν να 
εκτελούν καθήκοντα τους μέχρις ότου αναλάβει τα καθήκοντά της η νέα 
Επιτροπή που θα εκλέξει το Κοινοτικό Συμβούλιο. Τα μέλη των Επιτρο¬ 
πών μπορεί να συγκληθούν και να αντικατασταθούν, αν το κρίνει ανα¬ 
γκαίο το Κοινοτικό Συμβούλιο. 

4. Κατά το μήνα Οκτώβριο κάθε έτους οι Επιτροπές οφείλουν να πα¬ 
ρουσιάσουν στο Κοινοτικό Συμβούλιο προϋπολογισμό για τη δραστηριό¬ 
τητα του επομένου έτους, στο τέλος δε του Φεβρουάριου υποβάλλουν έκ¬ 
θεση πεπραγμένων του προηγούμενου έτους. Οι δαπάνες τους πρέπει να 
είναι δεδικαιολογημένες και να μην υπερβαίνουν τα αντίστοιχα κονδύλια 
του Προϋπολογισμού. Κάθε έκτακτη δαπάνη πρέπει να εγκρίνεται από 
το Κοινοτικό Συμβούλιο. Οι δαπάνες αυτές εγγράφονται στον Προϋπο¬ 
λογισμό που πρόκειται να ψηφιστεί για το επόμενο έτος με τον τίτλο 
«Έξοδα κεκλεισμένης χρήσεως». 

5. Οι έκτακτες δαπάνες, που δεν προβλέπονται από τον εγκεκριμένο 
από τη Συνέλευση προϋπολογισμό, δεν πρέπει να υπερβαίνουν το δέκα 
τοις εκατό (10%) του συνολικού ποσού του Προϋπολογισμού της τρέ¬ 
χουσας χρήσεως. 

6. Το Κοινοτικό Συμβούλιο συγκεντρώνει τους προϋπολογισμούς 
των Επιτροπών, καταρτίζει το Γενικό Προϋπολογισμό της Κοινότητας 
και τον υποβάλλει για έγκριση στη Τακτική Κοινοτική Συνέλευση του 
Νοεμβρίου. 

ΚΕΦΑΛΑΙΟ θ' 

ΛΕΙΤΟΥΡΓΙΑ ΤΩΝ ΕΠΙΤΡΟΠΩΝ 
Άρθρο 20. 

1. Ο Πρόεδρος ή ο Γενικός Γραμματέας του Κοινοτικού Συμβουλίου 
συγκαλεί μέσα σε οκτώ (8) ημέρες από το διορισμό της τα μέλη κάθε 
Επιτροπής, για να συγκροτηθούν σε σώμα με την εκλογή Προέδρου, 
Αντιπροέδρου, Γενικού Γραμματέα και Ταμία. Οι επόμενες Συνεδριά¬ 
σεις κάθε Επιτροπής ορίζονται από τον Πρόεδρό της. 

2. Κάθε Επιτροπή οφείλει να συνέρχεται σε τακτικές συνεδριάσεις και 
σε έκτακτες, όταν το κρίνει αναγκαίο ο Πρόεδρός της ή το ζητήσουν τα 
περισσότερα μέλη της. 

Άρθρο 21 

Ο Πρόεδρος της Επιτροπής διευθύνει τις συζητήσεις, τηρεί την τάξη, 
φροντίζει για την αυστηρή εφαρμογή του παρόντος Κανονισμού και υπο¬ 
γράφει τις σχετικές πράξεις των εργασιών της. Όλα τα μέλη είναι υπο¬ 
χρεωμένα να είναι παρόντα κανονικά στις συνεδριάσεις της Επιτροπής. 
Αν κάποιο από τα μέλη απουσιάσει από αρκετές, κατά την κρίση του 
Προέδρου, συνεδριάσεις της, καλείται να συμμετέχει σ’ αυτές. Αν και 
πάλι απουσιάσει, αντικαθίσταται με απόφαση του Κοινοτικού Συμβου¬ 
λίου. Σε περίπτωση κενώσεως θέσεως σε κάποια Επιτροπή για οποιοδή- 

ποτέ λόγο, γίνεται συμπλήρωσή της με απόφαση του Κοινοτικού Συμ¬ 
βουλίου. 

Άρθρο 22. 

1. Οι αποφάσεις της Επιτροπής καταχωρίζονται στο ειδικό βιβλίο 

Πρακτικών της οι δε συνεδριάσεις πραγματοποιούνται με παρουσία των 
περισσοτέρων από τα μισά μέλη της. Οι αποφάσεις λαμβάνονται με 
τρεις (3) τουλάχιστο ψήφους και επί ισοψηφίας υπερισχύει η ψήφος του 
Προέδρου. ' 

2. Σε περίπτωση απουσίας ενός ή περισσοτέρων μελών της Επιτρο¬ 
πής από την έδρα της Κοινότητας περισσότερο από δύο μήνες, το Κοινο¬ 
τικό Συμβούλιο, με αίτηση της Επιτροπής, προβαίνει στην αντικατά¬ 
στασή τους. 

3. Τα πρακτικά της Επιτροπής και το Αρχείο της πρέπει να βρίσκο¬ 
νται πάντοτε στη διάθεση του Κοινοτικού Συμβουλίου. Τα πρακτικά 
κάθε προηγούμενης συνεδριάσεως διαβάζονται για επικύρωση ως 
πρώτο θέμα της ημερήσιας διατάξεως. Οι αποφάσεις μπορούν να εκτε- 
λεσθούν πριν από την επικύρωση των πρακτικών, με ευθύνη του Προέ¬ 
δρου. 

Άρθρο 23. 

1. Τον Πρόεδρο της Επιτροπής όταν απουσιάζει, κωλύεται ή δεν 
υπάρχει αναπληρώνει σ’ όλα του τα έργα ο Αντιπρόεδρος. 

2. Ο Γενικός Γραμματέας συντάσσει τα πρακτικά και όλα τα έγ¬ 
γραφα της Επιτροπής και τα υπογράφει μαζί με τον Πρόεδρο, καθώς 
και τα εντάλματα πληρωμών. Όταν απουσιάζει ο Γενικός Γραμματέας, 
«αντικαθίσταται με μέλος που υποδεικνύει ο Πρόεδρός της. 

3. Ο Ταμίας φυλάσσει τα χρήματα της Επιτροπής και καταγράφει 
στο ειδικό βιβλίο τα έσοδα και έξοδά της. Εισπράττει τα οφειλόμενα, 
υπογράφει τις σχετικές αποδείξεις και ενεργεί τις πληρωμές με εντάλ¬ 
ματα υπογραμμένα από τον Πρόεδρο και τον Γενικό Γραμματέα της 
Επιτροπής. Ο Ταμίας δεν μπορεί να κρατεί στο ταμείο του ποσό μεγαλύ¬ 
τερο από δέκα χιλιάδες (10.000) δραχμές. Τα υπόλοιπα χρήματα οφεί¬ 
λει να καταθέσει στο Ταμείο της Κοινότητος. 

Άρθρο 24. 

1. Κάθε Επιτροπή προτείνει στο Κοινοτικό Συμβούλιο να προσλη- 
φθούν τα πρόσωπα που χρειάζεται για την εκτέλεση των εργασιών της. 

2. Η Επιτροπή οφείλει να περιορίζεται μόνο στα έργα που της έχουν 
ανατεθεί. Δεν έχει δικαίωμα να αναμιγνύεται στα έργα άλλης Επιτρο¬ 
πής ή να χρησιμοποιεί τους πόρους της για σκοπούς άσχετους με τον 
προορισμό της. 

3. Σε περίπτωση διαφοράς μεταξύ των μελών μιας Επιτροπής, ο 
Πρόεδρος της είναι υποχρεωμένος να αναφέρει το θέμα στο Κοινοτικό 
Συμβούλιο, το οποίο επιλύει τη διαφορά κατά την κρίση του. 

4. Σε περίπτωση τυχόν συγκρούσεως μεταξύ διαφόρων Επιτροπών, 
με αίτηση μιας από αυτές ή και με δική του πρωτοβουλία επεμβαίνει το 
Κοινοτικό Συμβούλιο και επιλύει οριστικά τη διαφορά. Σε κάθε περί¬ 
πτωση οι Επιτροπές, χωρίς καμιά αντίρρηση, οφείλουν να συμμορφώνο¬ 
νται με τις αποφάσεις του Κοινοτικού Συμβουλίου. 

Άρθρο 25. 

Μέλος οποιασδήποτε Επιτροπής που υποπίπτει σε αξιόποινη πράξη ή 
προκαλεί διχόνοιες μεταξύ των μελών της, απολύεται και αντικαθίστα¬ 
ται από το Κοινοτικό Συμβούλιο. Η σχετική απόφαση λαμβάνεται 
ύστερα από ακρόαση εκείνου, που πρόκειται να απολυθεί. 

ΚΕΦΑΛΑΙΟ Ι- 

ΔΙΑΔΙΚΑΣΙΑ ΕΠΙΒΟΛΗΣ ΚΑΙ ΕΙΣΠΡΑΖΕΩΣ 
ΕΙΣΦΟΡΑΣ «ΠΕΤΣΙΑ» 

Άρθρο 26. ' " .. 

1. Η βεβαίωση της υποχρεωτικής εισφοράς «Πέτσια» γίνεται από την 
αντίστοιχη Επιτροπή του άρθρου 18 του παρόντος, που κατατάσσει τους 
υπόχρεους σε κατηγορίες εισφοράς ανάλογα με την οικονομική τους κα¬ 
τάσταση. 

2. Το ύψος των εισφορών κατά κατηγορίες καθορίζεται κάθε χρόνο 
από την Κοινοτική Συνέλευση στη συνεδρίασή της για την έγκριση του 
Προϋπολογισμού και η βεβαίωση γίνεται από την Επιτροπή «Πέτσια» 
κάθε χρόνο κατά το μήνα Μάιο. 

3. Το ποσό της εισφοράς που βεβαιώθηκε κοινοποιείται στον υπό¬ 
χρεο, ο οποίος μέσα σε προθεσμία είκοσι (20) ημερών από την κοινοποί¬ 
ηση έχει δικαίωμα να υποβάλει ένσταση στην Επιτροπή Ενστάσεων, 
που ορίζεται από το Κοινοτικό Συμβούλιο που είναι πενταμελής. Οι 
αποφάσεις της Επιτροπής Ενστάσεων είναι οριστικές και αμετάκλητες. 


Κυριότερα στοιχεία για την κρίση της Επιτροπής Ενστάσεων είναι α) Η 
προσωπική συνέντευξη με τον υπόχρεο και β) Το σημείωμα φόρου που 
έχει εκδοθεί από την αρμόδια Φορολογική Αρχή στο όνομα του υπό¬ 
χρεου βάσει της φορολογικής του δηλώσεως για την παρελθούσα ή τρέ¬ 
χουσα χρήση. 

4. Σε περίπτωση μη εμπρόθεσμης υποβολής ενστάσεως από τον υπό¬ 
χρεο η απόφαση της Επιτροπής Πέτσια είναι υποχρεωτική και για το 
Κοινοτικό Συμβούλιο. 

5. Αν ο υπόχρεος απουσιάζει δικαιολογημένα από την έδρα της Κοι- 
νότητος, η προθεσμία υποβολής ενστάσεως αρχίζει από την ημέρα της 
επιστροφής του. Η ημέρα αυτή αποδεικνύεται με επαρκή δικαιολογη- 
τικά που προσκομίζει ο υπόχρεος. 

6. Το Κοινοτικό Συμβούλιο μπορεί να αρνηθεί την παροχή κάθε υπη¬ 
ρεσίας ή εξυπηρετήσεως στα μέλη που δεν εκπληρώνουν τις υποχρεώ¬ 
σεις τους. 

7. Αν ο υπόχρεος αλλάξει τόπο μόνιμης κατοικίας για χρονικό διά¬ 
στημα όχι μεγαλύτερο από δύο έτη και επιθυμεί να διαγράφει από την 
Ισραηλιτική Κοινότητα Αθηνών, υποβάλλει τη σχετική δήλωση και 
απαλλάσσεται από την εισφορά «Πέτσια» από την ημερομηνία της δια¬ 
γραφής του. 

ΚΕΦΑΛΑΙΟ ΙΆ 

ΕΚΛΟΓΕΣ ΚΟΙΝΟΤΙΚΗΣ ΣΥΝΕΛΕΥΣΕΩΣ 
Άρθρο 27. 

1. Το κοινοτικό Συμβούλιο, μέσα σε σαράντα πέντε (45) ημέρες από 
τη λήξη της θητείας της Κοινοτικής Συνελεύσεως ή από την ημερομηνία 
που έλαβε αυτή απόφαση για την αυτοδιάλυσή της σύμφωνα με το άρ¬ 
θρο 10 του παρόντος, ορίζει την ημερομηνία κατά την οποία θα γίνουν 
οι εκλογές για την οενάδειξη νέας Κοινοτικής Συνελεύσεως. Επίσης ορί¬ 
ζει την εκλογική επιτροπή, πενταμελή τουλάχιστον, η οποία θα τις διε- 
ξαγάγει μέσα σε τριάντα (30) ημέρες. 

2. Οι εκλογές προπαρασκευάζονται και διεξάγονται στο Κατάστημα 
της Κοινότητος από την Εκλογική Επιτροπή, που είναι και αρμόδια για 
να επιλύει κάθε ζήτημα σχετικό με τις εκλογές από την. ημέρα διαλύ- 
σεως της Συνελεύσεως μέχρις ότου συγκροτηθεί η νέα σε σώμα κατά το 
άρθρο 7. 

3. Την νέα Συνέλευση συγκαλεί ο Πρόεδρος της Εκλογικής Επιτρο¬ 
πής. 

4. Η Εκλογική Επιτροπή καλείται σε συνεδριάσεις από τον Πρόεδρό 

της που εκλέγεται στην πρώτη της συνεδρίαση. Τη συνεδρίαση αυτή ορί¬ 
ζει το Κοινοτικό Συμβούλιο. 1 

5. Η Εκλογική Επιτροπή τηρεί πρακτικά των συνεδριάσεών της, βρί¬ 
σκεται σε απαρτία όταν τα παρόντα μέλη της είναι περισσότερα από τα 
πάντα, και λαμβάνει αποφάσεις κατά πλειοψηφία. Σε περίπτωση ισοψη- 
φϊας υπερισχύει η ψήφος του Προέδρου. 

6. Η εκλογή Επιτροπή συντάσσει τον κατάλογο των εκλογέων με 
βάση το Μητρώο των μελών της της Κοινότητος προβαίνει στη διαλογή 
των ψήφων και γενικά μεριμνά για την ομαλή διεξαγωγή των εκλογών. 
Έχει επίσης τη δυνατότητα να προσλάβει με ευθύνη της και άλλα επι¬ 
κουρικά πρόσωπα για την ευχερέστερη εκτέλεση του έργου της. 

7. Η Εκλογική Επιτροπή ορίζει ένα ή περισσότερα εκλογικά τμήματα 
και διορίζει ισάριθμες Εφορευτικές Επιτροπές που αποτελούνται άπό 
τρία (3) τακτικά και τρία (3) αναπληρωματικά μέλη, κατά την κρίση 
της αμερόληπτα, καθώς και ένα κοινοτικό υπάλληλο για γραμματέα. 

8. Οι Εφορευτικές Επιτροπές των εκλογικών τμημάτων επιλύουν 
προσωρινά κάθε ζήτημα που προκύπτει στη διάρκεια των εκλογών με 
αιτιολογημένες αποφάσεις, οι οποίες καταχωρίζονται στα πρακτικά που 
τηρούν. Εναντίον των αποφάσεων αυτών χωρούν προφορικές αντιρρή¬ 
σεις προς την Εκλογική Επιτροπή, που αποφαίνεται ανέκκλητα. 

9. Η Εκλογική Επιτροπή λαμβάνει κάθε σκόπιμο κατά την κρίση της 
μέτρο για την κανονική και νόμιμη διεξαγωγή των εκλογών. Τα μέλη 
της Εκλογικής Επιτροπής οφείλουν να απέχουν από κάθε εκλογική 
ενέργεια και να ενεργούν με τη μεγαλύτερη αμεροληψία. 

Άρθρο 28. 

1. Οι εκλογές διενεργούνται κατά το αναλογικό σύστημα. 

2. Εκλογέας είναι κάθε μέλος της Κοινότητος ανεξαρτήτως υπηκοό- 

τητος, που έχει τη νόμιμη ηλικία και δεν έχει στερηθεί τα πολιτικά του 
δικαιώματα. .. „ 

3. Για την άσκηση του εκλογικού δικαιώματος απαιτείται η επίδειξη 
του εκλογικού βιβλιαρίου, που παρέχεται από τη Γραμματεία της Κοι- 
νότητος σε κάθε μέλος της που έχει τα προσόντα του εκλογέα και έχει 

υποβάλει σχετική αίτηση. Το βιβλιάριο χορηγείται μέσα σε δεκαπέντε 
(15) ημέρες από την υποβολή της αιτήσεως, 

4. Εκλόγιμος είναι κάθε εκλογέας, εφ’ όσον έχει την ελληνική υπηκο¬ 
ότητα. Εξαιρείται το προσωπικό των Γραφείων της Κοινότητος. 

Άρθρο 29. 

1. Οι προτάσεις για την ανάδειξη των υποψηφίων για τις εκλογές 
πρέπει να υποβάλλονται στην Εκλογική Επιτροπή κατά ομάδες ή κατ’ 
άτομα, είκοσι (20) τουλάχιστον ημέρες πριν από την ψηφοφορία και να 
περιέχουν ονοματεπώνυμο και πατρώνυμο των υποψηφίων. Η Εκλο¬ 
γική Επιτροπή σημειώνει στην κάθε πρόταση ημέρα και ώρα υποβολής 
της. 

2. Τα ψηφοδέλτια ομάδων φέρουν το έμβλημα της ομάδας και ανα¬ 
γράφουν τα ονοματεπώνυμα των υποψηφίων κατά σειρά προτεραιότη- 
τος που καθορίζει η ομάδα. 

3. Δικαίωμα προτάσεως' υποψηφίων έχουν δέκα τουλάχιστον εκλο¬ 
γείς. 

4. Οι προτείνοντες μπορεί να είναι και προτεινόμενοι. 

5. Υποψήφιοι που περιλαμβάνονται σε μία πρόταση δεν μπορούν να 
περιληφθούν σε άλλη. Αν συμβεί τούτο, η Εκλογική Επιτροπή τους κα- 
λεί να δηλώσουν το αργότερο δεκαεπτά (17) ημέρες πριν από την ψηφο¬ 
φορία ποια πρότασή προτιμούν. Η κλήση των υποψηφίων γίνεται εγ- 
γράφως με αποδεικτικό παραλαβής που αναγράφει την ημέρα και την 
ώρα επιδόσεως. Αν δε γίνει καμία δήλωση, η Εκλογική Επιτροπή κατα¬ 
τάσσει τους υποψηφίους στην πρόταση που υποβλήθηκε πρώτη με υπο¬ 
λογισμό του χρόνου από στιγμή σε στιγμή. Αν κενωθούν θέσεις σε ένα 
ψηφοδέλτιο είναι δυναή η συμπλήρωσή του μέχρι και την παραμονή 
της ανακηρύξεως των υποψηφίων μετά από υποβολή προτάσεως άλλων 
υποψηφίων, που γίνεται σύμφωνα με την παράγραφο 1 του παρόντος 
άρθρου. 

Άρθρο 30. 

1. Δεκαπέντε (15) ημέρες πριν από την ψηφοφορία η Εκλογική Επι¬ 
τροπή ανακηρύσσει τους υποψηφίους κάθε ομάδας χωριστά. Αν απο¬ 
κλείσει ορισμένου υποψήφιο επειδή δεν συγκεντρώνει τα προσόντα του 
εκλόγιμου ή για άλλο λόγο, πρέπει η απόφασή της να είναι αιτιολογη¬ 
μένη και θεμελιωμένη. Αν υποψήφιος που προτάθηκε αρνηθεί την υπο¬ 
ψηφιότητά του, πρέπει να κάνει σχετική γραπή δήλωση στην Εκλογική 
Επιτροπή πριν από την ανακήρυξη των υποψηφίων. Ψήφοι που δίδονται 
σε υποψήφιο που αποκλείστηκε ή αρνήθηκε την υποψηφιότητά του δεν 
λαμβάνονται υπ’ όψη και η τυχόν εκλογή του θεωρείται άκυρη. Η Εκλο¬ 
γική Επιτροπή γνωστοποιεί στους εκλογείς τον πίνακα των υποψηφίων 
για κάθε ομάδα χωριστά με δημοσιεύσεις στον τύπο και με την ανάρ¬ 
τηση πίνακα των ονομάτων τους έξω από το Κοινοτικό Κατάστημα και 
τις Συναγωγές οκτώ (8) τουλάχιστον ημέρες πριν από την ψηφοφορία. 

2. Τα ψηφοδέλτια τυπώνονται από την Κοινότητα και είναι ομοιό¬ 
μορφα. 

Άρθρο 31. 

Η ψηφοφορία αρχίζει στις 7 π.μ. και διαρκεί έως τη δύση του ήλιου. 

Οι εκλογείς ψηφίζουν με ένα μόνο ψηφοδέλτιο. 

Άρθρο 32. 

1. Οι εκλογείς ψηφίζουν αυτοπροσώπως σε ιδιαίτερο διαμέρισμα του 
εκλογικού τμήματος. Εισέρχονται ανά πέντε στο εκλογικό τμήμα και 
παραδίνουν στην Εφορευτική Επιτροπή το εκλογικό τους βιβλιάριο. 

2. Η Εφορευτική Επιτροπή αφού αναγνωρίσει την ταυτότητα, του 
εκλογέα, σημειώνει την προσέλευσή του δίπλα στο όνομά του που είναι 
καταχωρισμένο στον εκλογικό κατάλογο και ο Πρόεδρός της του δίνει 
έναν αδιαφανή φάκελο και όλα τα ψηφοδέλτια. Ο εκλογέας εισέρχεται 
στο ιδιαίτερο διαμέρισμα μόνος και εσωκλείει στο φάκελο το ψηφοδέλτιο 
της προτιμήσεώς του. Μπορεί να εκδηλώσει την προτίμησή του για ένα 
έως δέκα υποψηφίους με ένα σταυρό δίπλα στο όνομά τους, γραμμένο με 
μολύβι μελάνης. 

3. Ο εκλογεύς επανέρχεται στην Εφορευτική Επιτροπή και ο Πρόε¬ 
δρός της σημειώνει στο εκλογικό του βιβλιάριο ότι ψήφισε, το σφραγίζει 
με τη σφραγίδα της Επιτροπής και καλεί τον εκλογέα να ρίξει ο ίδιος στη 
ψηφοδόχο το φάκελο με το ψηφοδέλτιο καλά κλεισμένο. 

4. Κάθε ομάδα έχει δικαίωμα να διορίσει ένα οιντιπρόσωπο και έναν 
αναπληρωτή του σε κάθε εκλογικό τμήμα. Οι αντιπρόσωποι έχουν δι¬ 


καίωμα να παρευρίσκονται στα εκλογικά τμήματα σε όλη τη διάρκεια 
της ψηφοφορίας και στη διαλογή των ψήφων. 

Άρθρο 33. 

1. Αν μετά τη δύση του ήλιου υπάρχουν εκλογείς έξω από το εκλο¬ 
γικό τμήμα η ψηφοφορία συνεχίζεται έως ότου ασκήσουν και αυτοί το 
ελογικό τους δικαίωμα, οπότε η Εφορευτική Επιτροπή κηρύσσει το τέ¬ 
λος της ψηφοφορίας. 

2. Η Εκλογική Επιτροπή ανοίγει αμέσως τις ψηφοδόχους και προ¬ 
χωρεί στη διαλογή των ψηφοδελτίων. Πριν ανοιχτούν οι φάκελοι αριθ- 
μούνται, για να διαπιστωθεί αν ο αριθμός τους είναι ίσος με τον αριθμό 
των εκλογέων που ψήφισε στο αντίστοιχο τμήμα. Αν ο αριθμός των φα¬ 
κέλων είναι μεγαλύτερος, αφαιρούνται στην τύχη οι φάκελοι που περισ¬ 
σεύουν, χωρίς να ανοιχθούν και να ληφθούν υπόψη. 

3. Κάθε ψηφοδέλτιο μονογράφεται από τον Πρόεδρο της Εκλογικής 
Επιτροπής. Μετά το τέλος της διαλογής τα μονογραφημένα ψηφοδέλτια 
φυλάσσονται από την Εκλογική Επιτροπή με ευθύνη της έως ότου επι¬ 
κυρωθούν οι εκλογές. 

4. Αν μέσα σε ένα φάκελο βρεθούν περισσότερα από ένα ψηφοδέλτια 
της ίδιας ομάδας, θεωρούνται όλα ως μία ψήφος για την ομάδα στην 
οποία ανήκουν. Αν τα ψηφοδέλτια ανήκουν σε διαφορετικές ομάδες, δεν 
λαμβάνονται υπόψη. 

5. Ψηφοδέλτιο που έχει διαγραφές ή εγγραφές είναι άκυρο. 

6. Αν σε ψηφοδέλτιο βρεθούν περισσότεροι από δέκα σταυροί προτι- 
μήσεως, ισχύουν οι δέκα πρώτοι. 

Άρθρο 34. *' 

1. Οι φάκελοι όλων των ψηφοδόχων συγκεντρώνονται χωριστά, 
αριθμούνται τα έγκυρα ψηφοδέλτια κάθε ομάδας και καταχωρίζονται τα 
αποτελέσματα της αριθμήσεως στα πρακτικά της Εκλογικής Επιτρο¬ 
πής. 

2. Κατόπιν η Εκλογική Επιτροπή προβαίνει στην κατανομή των 
εδρών με τον ακόλουθο τρόπο: Διαιρεί τον ολικό αριθμό των εγκύρων 
ψηφοδελτίων με τον αριθμό 50, δηλαδή με τον αριθμό των μελών της 
Συνελεύσεως. Το πηλίκο, χωρίς να ληφθούν υπόψη τα κλάσματα, απο¬ 
τελεί τον εκλογικό συντελεστή. Με τον εκλογικό συντελεστή διαιρείται 
το άθροισμα των ψήφων που έλαβε κάθε ομάδα, το πηλίκο δε της διαι- 
ρέσεως είναι ο αριθμός των εδρών που δικαιούται να λάβει κάθε ομάδα. 

3. Μεμονωμένη υποψηφιότητα επιτυγχάνει αν συγκεντρώσει αριθμό 
ψήφων τουλάχιστον ίσο με τον εκλογικό συντελεστή. 

4. Αν ο αριθμός των υποψηφίων ορισμένης ομάδας είναι ίσος με τον 
αριθμό των εδρών που της αναλογούν σύμφωνα με την ανωτέρω κατα¬ 
νομή, θεωρούνται όλοι επιτυχόντες. Αν όμως ο αριθμός τους είναι μεγα¬ 
λύτερος, θεωρούνται επιτυχόντες πρώτοι αυτοί που προτιμήθηκαν με 
σταυρό και ύστερα οι επόμενοι κατά σειρά προτεραιότητας αναγραφής 
στο ψηφοδέλτιο. Όλοι οι υπόλοιποι θεωρούνται επιλαχόντες με την ίδια 
σειρά. Αν οι υποψήφιοι ορισμένης ομάδας είναι λιγότεροι από τις έδρες 
που της αναλογούν, η ομάδα δικαιούται να λάβει τόσες έδρες όσοι είναι 
και οι υποψήφιοί της. 

5. Μετά από την κατανομή αυτή, οι κενές έδρες που μένουν παραχω- 
ρούνται στην ομάδα που είχε το μεγαλύτερο υπόλοιπο στη διαίρεση για 
την εξεύρεση του εκλογικού συντελεστή. Για να δικαιούται μια ομάδα να 
αντιπροσωπευθεί στην Κοινοτική Συνέλευση πρέπει να συγκεντώσει 
αριθμό ψήφων τουλάχιστον ίσο με τον εκλογικό συντελεστή. 

Άρθρο 35. 

1. Τα πρακτικά των εκλογών συντάσσονται από την Εκλογική Επι¬ 
τροπή και καταχωρίζονται σε ειδικό βιβλίο της Κοινότητος. 

2. Το αποτέλεσμα της ψηφοφορίας γνωστοποιείται αμέσως με τοιχο¬ 
κόλληση στις Συναγωγές και δημοσιεύεται σε μία τοπική εφημερίδα. 

Άρθρο 36. 

Μέσα σε πέντε (5) ημέρες από τη δημοσίευση των αποτελεσμάτων 
των εκλογών οι ομάδες έχουν δικαίωμα να υποβάλουν στη Γραμματεία 
της Κοινότητος ενστάσεις εναντίον του αποτελέσματος της διαλογής 
σχετικά με την ομάδα ή με ορισμένο υποψήφιό της. Οι ενστάσεις διαβι¬ 
βάζονται αμέσως στην Εκδικαστική Επιτροπή μόλις συγκροτηθεί. 

Άρθρο 37. 

1. Η Κοινοτική Συνέλευση στην πρώτη της συνεδρίαση, αν έχουν 
υποβληθεί ενστάσεις, εκλέγει με κλήρο από τα μέλη της πενταμελή Εκ- 
δικαστική Επιτροπή. Η Εκδικαστική Επιτροπή συνεδριάζει, εκλέγει 
από τα μέλη της τον Πρόεδρό της και αποφαίνεται για τις ενστάσεις το 
βραδύτερο είκοσι (20) ημέρες μετά την εκλογή της. 

Η διαδικασία των συνεδριάσεων, η απαρτία κ.λπ. ρυθμίζονται ανά- 

λογά με τις διατάξεις που προβλέπονται για τις συνεδριάσεις του Κοινο¬ 
τικού Συμβουλίου. 

2. Αν η Εχδικαστιχή Επιτροπή πεισθεί ότι έγιναν λάθη στην αρίθ¬ 
μηση των ψηφοδελτίων, στη χαταχώρηση των σταυρών προτιμήσεως, 
στο χαρακτηρισμό ψηφοδελτίων ως ακύρων ή όχι, στον υπολογισμό των 
εδρών μιας ομάδας ή στον καθορισμό των εκλεγόμενων ή ότι έγινε άλλη 
παράβαση των διατάξεων των άρθρων 30-36 του παρόντος, με αιτιολο¬ 
γημένη απόφασή της διορθώνει τα αποτελέσματα της Εκλογικής Επι¬ 
τροπής. Η Εκδικαστική Επιτροπή δεν έχει δικαίωμα να αποφαίνεται για 
το κύρος ή μη των εκλογών. 

3. Μετά την παρέλευση της εικοσαήμερης προθεσμίας η Κοινοτική 
Συνέλευση συγκροτείται με βάση τα αποτελέσματα που γνωστοποίησε η 
Εκδικαστική Επιτροπή. 

4. Σε κάθε εκλογέα επιτρέπεται ένσταση εναντίον του κύρους των 
εκλογών, που υποβάλλεται το αργότερο μέσα σε δέκα πέντε (15) ημέρες 
από την παρέλευση της εικοσαήμερης προθεσμίας της παρ., 1 του παρό¬ 
ντος άρθρου. Οι ενστάσεις αυτές υποβάλλονται στο Μονομελές Πρωτο¬ 
δικείου Αθηνών, που δικάζει κατά τη διαδικασία των ασφαλιστικών μέ¬ 
τρων. 

Άρθρο 38. 

1. Οι διατάξεις του παρόντος Κανονισμού ισχύουν από της δημοσιεύ- 
σεώς του στην Εφημερίδα της Κυβερνήσεως. 

2. Κοιταργείται το Προεδρικό Διάταγμα υπ’ αριθ. 182/4.3.78 «περί 
του Κανονισμού της Ισραηλιτικής Κοινότητος Αθηνών» (ΦΕΚ τ.Α αρ. 
40/22.3.78). 

Στον Υπουργό Εθνικής Παιδείας και Θρησκευμάτων αναθέτουμε τη 
δημοσίευση του παρόντος διατάγματος. 

Αθήνα, 25 Απριλίου 1989 

0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΙΩΡΓΟΣ ΠΑΠΑΝΔΡΕΟΥ 

ΑΠ ΟΦΑΣΕ ΙΣ 

( 3 ) 

ΠΡΑΞΗ ΔΙΟΙΚΗΤΗ ΑΡΙΘ. 1521/24.4.89 

(Άρθρο 1 του Ν. 1266/82) 

Επιτόκια καταθέσεων άψεως μετατρέψιμων δραχμών. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις», 

β) την παράγραφο 1 της απόφασης ΤΠ 277/1/14.8.81 με την 
οποία καθορίζεται σε 1,5% το χρόνο το επιτόκιο των καταθέσεων 
όψεως μετατρέψιμων δραχμών, 

γ) την παράγραφο 2 της απόφασης ΕΝΠΘ 85/22/18.8.83 με την 
οποία καθορίζεται σε 25% το χρόνο το επιτόκιο των χρεωστικών υπο¬ 
λοίπων των καταθέσεων όψεως μετατρέψιμων δραχμών, 

δ) ότι υπό τις παρούσες συνθήκες δεν δικαιολογείται η καταβολή τό¬ 
κων επί των καταθέσεων όψεως μετατρέψιμων δραχμών, και 

ε) τη σκοπιμότητα καθορισμού από την Τράπεζα της Ελλάδος του 
επιτοκίου των χρεωστικών υπολοίπων καταθέσεων μετατρέψιμων 
δραχμών ανάλογα με τις εκάστοτε σημειούμενες μεταβολές του επιτο¬ 
κίου των μετατρέψιμων δραχμών στις χρηματαγορές του εξωτερικού, 
αποφάσισε τα ακόλουθα: 

1. Τροποποιείται η παράγραφος 1 της απόφασης ΥΠ 277/1/ 
14.8.81 και καθορίζεται ότι επί των καταθέσεων όψεως μετατρέψιμων 
δραχμών, περιλαμβανόμενων και των καταθέσεων επονόματι τραπεζι¬ 
κών ιδρυμάτων, δεν λογίζονται τόκοι. 

2. Τροποποιείται η παράγραφος 2 της απόφασης ΕΝΠΘ 85/22/ 
18.8.83 και καθορίζεται ότι το επιτόκιο με το οποίο υποχρεωτικά βα- 
ρύνονται τα τυχόν χρεωστικά υπόλοιπα των καταθέσεων όψεως μετα¬ 
τρέψιμων δραχμών καθορίζεται στο εξής από την Τράπεζα της Ελλάδος 
(Διεύθυνση Συναλλάγματος). 


Η Πράξη αυτή να δημοσιευθεί στην Εφημερίδα της Κυβερνήσεως. 

Ο Διοικητής 

ΔΗΜ. ΧΑΛΙΚΙΑΣ 

\ 

- ♦- 

(4) 

Επέκταση των διατάξεων πώλησης με πίστωση των καινούργιων επι¬ 
βατικών αυτοκινήτων και στα τροχόσπιτα. 

(Συνεδρίαση 420/7.4.89) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 
Αφού έλαβε υπόψη: 

α) τις διατάξεις των ΠΔ/ΤΕ 446/28.1.85, 1134/2.9.87 και 
1483/27.2.89 με τις οποίες καθορίστηκε το καθεστώς πώλησης με πί¬ 
στωση καινούργιων τετράτροχων επιβατικών αυτοκινήτων, 

β) τη σκοπιμότητα διεύρυνσης του πεδίου εφαρμογής των αποφά¬ 
σεων που προβλέπουν την πώληση με πίστωση των καινούργιων επιβα¬ 
τικών αυτοκινήτων, αποφάσισε: 

Να συμπληρώσει τις διατάξεις των παραπάνω αποφάσεων και να κα¬ 
θορίσει τα ακόλουθα: ' 

Επιτρέπεται η πώληση με πίστωση, σύμφωνα με τις διατάξεις που 
ισχύουν για τα καινούργια επιβατικά αυτοκίνητα, και για τα τροχό¬ 
σπιτα της χώρας προέλευσής τους. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Ο Γραμματέας Τα μέλη 

Ακριβές αντίγραφο 
Αθήνα, 25 Απριλίου 1989 
Ο Γραμματέας 
Η. ΚΥΡΙΑΚΑΝΤΩΝΑΚΗΣ 
• -- 

.( 5 ) 

Συμπλήρωση της απόφασης ΕΝΠΘ 373/18/5.1 Γ.1’987 όπως ισχύει 
και τροποποίηση της ΠΔ/ΤΕ 474/19.3.1985. 
(Συνεδρίαση 420/7.4.1989) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 
Αφού έλαβε'υπόψη: 

α) Την απόφαση ΕΝΠΘ 373/18/5.11.1987, όπως ισχύει, με την 
οποία επιτράπηκε η μεταξύ των τραπεζών που λειτουργούν στην Ελ¬ 
λάδα εκχώρηση - αποδοχή άληκτων και ληξιπρόθεσμων δανείων σε 
δραχμές ή συνάλλαγμα που έχουν χορηγηθεί σε επιχειρήσεις κάθε μορ- 
φής. 

β) Την ΠΔ/ΤΕ 474/19.3.1985 με την οποία επιτράπηκε η χορή¬ 
γηση στεγαστικών δανείων με ελεύθερα διαπραγματεύσιμο επιτόκιο και 
καθορίστηκε η διάρκεια των εν λόγω δανείων μέχρι 15 χρόνια. 

γ) Τη σκοπιμότητα περαιτέρω διεύρυνσης της εφαρμογής των προα- 
ναφερόμενων αποφάσεων, αποφάσισε τα ακόλουθα: 

1) Συμπληρώνει την απόφαση ΕΝΠΘ 373/18/5.11.1987 όπως 
ισχύει και καθορίζει ότι επιτρέπεται η μεταξύ των τραπεζών που λει¬ 
τουργούν στην Ελλάδα εκχώρηση - αποδοχή και στεγαστικών δανείων 
με ελεύθερα διαπραγματεύσιμο επιτόκιο τα οποία χορηγούνται στα 
πλαίσια της ΠΔ/ΤΕ 474/19.3.1985. 

2. Τροποποιεί την ΠΔ/ΤΕ 474/474/19.3.1985 καθορίζει ότι η 
διάρκεια των βάσει αυτής χορηγουμένων δανείων θα καθορίζεται εφε¬ 
ξής από τις δανείστριες τράπεζες. 

Κατά τα λοιπά η απόφαση ΕΝΠΘ 373/18/5.11.1987 όπως ισχύει 
και η ΠΔ/ΤΕ 474/19.3.1985 παραμένουν αμετάβλητες. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Ο Γραμματέας Τα μέλη 

Ακριβές αντίγραφο 
Αθήνα, 25 Απριλίου 1989 
Ο Γραμματέας 
Η. ΚΥΡΙΑΚΑΝΤΩΝΑΚΗΣ 

( 6 ) 

Χρηματοδότηση των διυλιστηρίων για κεφάλαιο κίνησης σύμφωνα μβ 

τις διατάξεις που ισχύουν γενικά για τη χρηματοδότηση της βιομη¬ 
χανίας για κεφάλαιο κίνησης. 

(Συνεδρίαση 420/7.4.89) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 
Αφού έλαβε υπόψη: 

α) Την απόφαση ΝΕ 347/3/13.1.1982, 

β) Τις μετά το έτος 1982 μεταβολές στις διατάξεις που διέπουν τις 
τραπεζικές-χρηματοδοτήσεις και ειδικώτερα την κατάργηση των ειδι¬ 
κών επιτοκίων προχρηματοδότησης των εξαγωγών, αποφάσισε να κα¬ 
ταργήσει την απόφαση ΝΕ 347/3/13.1.1982 και να καθορίσει τα 
ακόλουθα: 

Επιτρέπεται η χρηματοδότηση των διϋλιστηρίων για κεφάλαιο κίνη¬ 
σης (περιλαμβανομένης και της προμήθειας αργού πετρελαίου προς 
επεξεργασία) σύμφωνα με τις διατάξεις που ισχύουν γενικά για τη χρη¬ 
ματοδότηση της βιομηχανίας για κεφάλαιο κίνησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Ο Γραμματέας Τα μέλη 

Ακριβές αντίγραφο 
Αθήνα, 25 Απριλίου 1989 
Ο Γραμματέας 
I. ΒΑΧΑΒΙΟΛΟΣ 

-♦- 

(7) 

Έγκριση ίδρυσης νέου Υποκαταστήματος από την Ελληνική Τράπεζα 
Βιομηχανικής Αναπτύξεως Α.Ε. στην Τρίπολη. 
(Συνεδρίαση 420/7.4.89) 

ΤΡΑΠΕΖΑ ΤΗΣ ΕΛΛΑΔΟΣ 
. Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 
Αφού έλαβε υπόψη: 

α) Τις διατάξεις των άρθρων 1 και 2 (εδάφια 4) του Α.Ν. 1665/51 
«περί λειτουργίας ;ιαι ελέγχου τραπεζών». 

β) Την ΠΔ/ΤΕ 890/1.12.1986 «περί καθορισμού κριτηρίων για 
την έγκριση ίδρυσης από τις τράπεζες υποκαταστημάτων και θυρίδων 
συναλλαγών τους». 

γ) Το 6204/16.3.1989 (ΑΠ 799) έγγραφο της Ελληνικής Τράπε¬ 
ζας Βιομηχανικής Αναπτύξεως Α.Ε., αποφάσισε να εγκρίνει την ίδρυση 
και λειτουργία από την Ελληνική Τράπεζα Βιομηχανικής Αναπτύξεως 
Α.Ε. νέου υποκαταστήματος στην Τρίπολη. 

Η ίδρυση και λειτουργία του παραπάνω υποκαταστήματος πρέπει να 
πραγματοποιηθεί μέχρι 31 Δεκεμβρίου 1989. Σε περίπτωση που η 
ίδρυση και έναρξη λειτουργίας του εν λόγω υποκαταστήματος δεν πραγ¬ 


ματοποιηθεί μέσα στην προαναφερόμενη προθεσμία, η παρεχόμενη με 
την παρούσα απόφαση έγκριση παύει να ισχύει. 

Η ΕΤΒΑ έχει υποχρέωση μέσα σε δεκαπέντε (15) ημέρες από την 
έναρξη λειτουργίας του ανωτέρω Υποκαταστήματος να την αναγγείλει 
στην Τράπεζα της Ελλάδος (Διευθύνσεις: Νομισματικής Πολιτικής και 
Τραπεζικών Εργασιών, Γενικής Επιθεώρησης Τραπεζών, Ελέγχου για 
την Εφαρμογή Συναλλαγματικών Κανόνων) και να προσδιορίσει την 
ακριβή διεύθυνση του τόπου εγκατάστασής του. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Ο Γραμματέας Τα μέλη 

Ακριβές αντίγραφο 
Αθήνα, 25 Απριλίου 1989 
Ο Γραμματέας 
Η. ΚΥΡΙΑΚΑΝΤΩΝΑΚΗΣ 

-ψ- 

( 8 ) 

Συμπλήρωση της απόφασης ΥΠ 267/5/7.5.81 με την οποία εγκρί- 

θηκε η λειτουργία στεγαστικού ταμιευτηρίου σε συνάλλαγμα στην 

Εθνική Στεγαστική Τράπεζα Α.Ε. 

(Συνεδρίαση 420/7.4.89) 

^ ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 
Αφού έλαβε υπόψη: 

α) Την απόφαση ΥΠ 267/5/7.5.1981 με την οποία εγκρίθηκε η 
λειτουργία, σύμφωνα με τις ισχύουσες σχετικές διατάξεις, στεγαστικού 
ταμιευτηρίου σε δραχμές και σε συνάλλαγμα στην Εθνική Στεγαστική 
Τράπεζα Α.Ε. 

β) Το 10414/22.3.1989 (Α.Π. 844) έγγραφο της Εθνικής Στεγα¬ 
στικής Τράπεζας Α.Ε., αποφάσισε τα ακόλουθα: 

Παρέχεται η ευχέρεια στην Εθνική Στεγαστική Τράπεζα Α.Ε. όπως, 
προς το σκοπό της λειτουργίας και ανάπτυξης εκ μέρους της του θεσμού 
του στεγαστικού ταμιευτηρίου σε συνάλλαγμα, που εγκρίθηκε με την 
απόφαση ΥΠ 267/5/7.5.81, συνεργαστεί με την Εθνική Τράπεζα της 
Ελλάδος με βάση ειδική συμφωνία που θα υπογραφεί προς τούτο μεταξύ 
των δύο τραπεζών. 

Κατά τα λοιπά η απόφαση ΥΠ 267/5/7.5.81 παραμένει αμετά¬ 
βλητη. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Ο Γραμματέας Τα μέλη 

Ακριβές αντίγραφο 
Αθήνα, 25 Απρλίου 1989 
Ο Γραμματέας 
Η. ΚΥΡΙΑΚΑΝΤΩΝΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



